Atribuţiile postului:

-Efectuează  înregistrările în contabilitate, pe baza documentelor justificative, cronologic, prin respectarea succesiunii acestora, în ordinea datelor calendaristice de întocmire  a lor şi sistematic în conturile sintetice şi analitice corespunzătoare, întocmeşte balanţele de verificare;
-Asigură legătura informaţională între instituţie şi trezoreria locală, prin transmiterea corespondenţei specifice, efectuarea controlului cheltuielilor pentru plata salariilor, a achiziţiilor de bunuri şi servicii, la termenele stabilite de către trezorerie, cât şi prin preluarea de la trezorerie zilnic a execuţiilor de casă şi a documentelor însoţitoare;
-Conduce evidenţa sintetică şi analitică furnizorilor, asigurând eşalonarea la plată şi respectarea condiţiilor legale de achiziţie a bunurilor şi serviciilor, precum şi legalitatea întocmirii documentelor justificative corespunzătoare acestora, funcţie de scadenţa facturilor;
-Conduce evidența sintetică și analitică la furnizori, clienți, debitori, creditori; conduce evidenţa sintetică a veniturilor şi cheltuielilor bugetului local, întocmind zilnic centralizatoarele cheltuielilor, notele de contabilitate, fişele de cont, jurnalele de înregistrare, balanţele sintetice şi analitice de verificare.
-Răspunde disciplinar, administrativ, material, civil sau penal, după caz, dacă se face vinovat :
· producerea de pagube;
· nerespectarea normelor emise de ministerul de finanţe, cu privire la activităţile specifice domeniului financiar – contabil şi în special cu privire la utilizarea şi conducerea evidenţelor contabile;
· ordonarea şi păstrarea documentelor justificative şi a documentelor contabile, precum şi reconstituirea documentelor pierdute, sustrase sau distruse,
· efectuarea inventarierii patrimoniului,
· conducerea cu neglijenţă a evidenţelor contabile;
-Conduce evidenţa sintetică a materialelor, corelarea cu evidenţa analitică pe bază de balanţă lunară.
· Ține evidenţa privind operaţiunile de capital;
· Operaţiuni privind decontări  către bănci, trezorerie;
· Prognozări plăţi conform legii;
· Ține evidenţa cheltuielilor de capital cu fişe analitice pe obiective, precum şi înregistrarea acestora la mijloace fixe pentru cele finalizate şi recepţionate, situaţii privind cheltuieli pentru investiţii în curs cu fişe analitice semnate de Comp. Investiţii;
-Răspunde de angajarea, lichidarea, evidenţierea şi plata cheltuielilor instituţiei conform legii;
-Efectuează lucrări legate de situaţiile financiare lunare, trimestriale, anuale, cont execuţie, balanţe, bilanţ, anexe;
-Răspunde pentru toate documentele întocmite şi eliberate în conformitate cu fişa postului;
-Introduce facturile  în programul de contabilitate; 
-Efectuează analiza și controlul cheltuielilor energiei electrice, cheltuielilor de apă, convorbirilor telefonice, cheltuielilor reale pe casă și alte cheltuieli, propune soluții pentru reducerea lor;
-Rezolvă în termenele stabilite de către superiori ierarhici, lucrările repartizate;
-Răspunde de confidențialitatea datelor la care are acces, în afara celor cu caracter public;
-Prezenta fișă se completează cu atribuții și sarcini prin dispoziții scrise și acte normative ulterioare;
-Răspunde pentru toate documentele întocmite şi eliberate în conformitate cu fişa postului;
-Îndeplineşte orice alte atribuții stabilite prin lege şi/sau trasate de şefii ierarhici sau stabilite prin hotărâri ale Consiliului Local.

